ภาพประกอบข่าว ‘นิพนธ์’ ตั้งเป้า ปชป. กวาด ส.ส. 70-80 ที่นั่ง ‘เดชอิศม์’ ยันไม่รับตำแหน่ง รมต.หากปรับ ครม.ขอพิสูจน์ฝีมือก่อน ภาพประกอบข่าว เมื่อวันที่ 2 ตุลาคม ที่ จ.กระบี่ นายนิพนธ์ บุญญามณี รองหัวหน้าพรรคฯ ในฐานะผู้อำนวยการการเลือกตั้งพรรคประชาธิปัตย์ กล่าวถึงการเตรียมความพร้อมในการเลือกตั้งที่จะถึงนี้ ว่า ขณะนี้ได้มีการเตรียมทั้งตัวผู้สมัครในพื้นที่เป้าหมายหลักเกือบครบทั้งหมดแล้ว สิ่งที่ต้องเตรียมต่อมาก็คือในเรื่องของนโยบาย คาดว่าจะชัดเจนในเดือนพฤศจิกายนนี้ ทั้งนี้เมื่อเปลี่ยนรูปแบบเป็นบัตรเลือกตั้ง 2 ใบก็มั่นใจ และตั้งเป้า ให้ได้ ส.ส. 70-80 คน ในการเลือกตั้งครั้งหน้า ด้านนายเดชอิศม์ ขาวทอง ส.ส.สงขลา และรองหัวหน้าพรรคประชาธิปัตย์ ดูแลภาคใต้ กล่าวยืนยันว่าหากมีการปรับ ครม.ในส่วนของพรรคประชาธิปัตย์ ตนจะไม่ขอรับตำแหน่งรัฐมนตรี เพราะยังไม่ได้สร้างผลงานอะไร แต่สำหรับการเลือกตั้งครั้งหน้าก็ต้องรอดูผลการเลือกตั้งที่มีตนเป็นแม่ทัพภาคใต้เสียก่อน
See Details: ‘นิพนธ์’ ตั้งเป้า ปชป. กวาด ส.ส. 70-80 ที่นั่ง ‘เดชอิศม์’ ยันไม่รับตำแหน่ง รมต.หากปรับ ครม.